               ЕВРОПЕЙСКА КОМИСИЯ
            Брюксел, 7.9.2018
            COM(2018) 622 final
            2018/0324(NLE)
            Предложение за
            РЕШЕНИЕ НА СЪВЕТА
            за установяване на позицията, която да се заеме от името на Европейския съюз в рамките на Комитета по държавните поръчки, относно присъединяването на Австралия към Споразумението за държавните поръчки
            (текст от значение за ЕИП)

               ОБЯСНИТЕЛЕН МЕМОРАНДУМ

               1. Предмет на предложението

               Настоящото предложение се отнася до решението за установяване на позицията, която да бъде заета от името на Съюза в рамките на Комитета по държавните поръчки във връзка с предвиденото приемане на решение на Комитета относно присъединяването на Австралия към Споразумението за държавните поръчки.

               2. Контекст на предложението

               2.1Споразумение за държавните поръчки

               Споразумението за държавните поръчки („споразумението“) е многостранно споразумение в рамките на СТО, чиято цел е взаимното отваряне на пазарите на държавни поръчки на подписалите го страни. Преработеният текст на споразумението влезе в сила на 6 април 2014 г.

               Европейският съюз е страна по споразумението.

               На 2 юни 2015 г. Австралия подаде заявление за присъединяване към споразумението. На 30 септември 2016 г. и 2 юни 2017 г. страната представи преразгледани предложения относно обхвата.

               По време на двустранните срещи и в рамките на Комитета по държавните поръчки Комисията договори от името на Съюза редица задължения на Австралия за отваряне на пазара.

               Впоследствие на 7 март 2018 г. Австралия представи на Комитета по държавните поръчки своето окончателно предложение. По-долу е представено обобщение на окончателното предложение на Австралия и оценка на предложението, изготвена от Комисията.

               Посредством настоящото решение Комисията има възможност да изрази в рамките на Комитета по държавните поръчки позиция от името на Европейския съюз относно присъединяването на Австралия.

               2.2Комитетът по държавните поръчки

               Комитетът по държавните поръчки е създаден с цел да управлява изпълнението на Споразумението за държавните поръчки. В него участват представители на всяка от страните, както и членове на СТО и междуправителствени организации със статут на наблюдатели.

               Комитетът заседава редовно, около четири пъти годишно, за да могат страните да провеждат консултации по всякакви въпроси, свързани с изпълнението и действието на споразумението или с постигането на напредък по неговите цели. Той също така изпълнява и други функции, които са му възложени от страните.

               Комитетът ежегодно информира Общия съвет на СТО за своите дейности и напредъка по отношение на изпълнението и действието на споразумението.

               Европейският съюз, както и всички други страни, е член на Комитета, и се представлява в него от Комисията.

               2.3Предвижданият акт на Комитета по държавните поръчки

               На 27 юни 2018 г. по време на неофициалната сесия на Комитета по държавните поръчки Комисията изрази принципното съгласие на Европейския съюз относно присъединяването на Австралия към Споразумението за държавните поръчки при спазване на условията, поставени от Европейския съюз по отношение на присъединяването на Австралия.

               На 17 октомври 2018 г. по време на официалната сесия на Комитета по държавните поръчки трябва да се приеме решение относно присъединяването на Австралия към Споразумението за държавните поръчки („предвидения акт“).

               Целта на предвидения акт е да се даде съгласие за присъединяването на Австралия към Споразумението за държавните поръчки в съответствие с член XXII, параграф 2 от него.

               Приемането на решението ще се извърши посредством съответните вътрешни процедури на страните. Съгласно член XXII от споразумението всеки член на СТО може да се присъедини към настоящото споразумение при условията, които ще се приемат между този член и страните, и ще се посочат в решение на комитета.  Присъединяването се осъществява чрез депозиране при генералния директор на СТО на инструмент за присъединяване, в който се посочват така договорените условия.  Споразумението влиза в сила за всеки член на СТО, присъединяващ се към него, на тридесетия ден след депозирането на инструмента за присъединяване.

               3.Позиция, която трябва да се заеме от името на Съюза

                Окончателно предложение на Австралия

               Задължения във връзка с достъпа до пазара (попадащи в обхвата субекти, стоки, услуги и строителни услуги)

               Прагове

               В приложение 1 Австралия прилага за стоките, услугите и строителните услуги праговете, които обикновено се прилагат от страните по споразумението. В приложение 2 обаче Австралия предвижда по-висок праг (355 000 СПТ) за стоките и услугите спрямо прага на ЕС (200 000 СПТ). В приложение 3 праговете за стоките и услугите съответстват на праговете на ЕС (400 000 СПТ), в своето приложение 3 обаче Австралия е включила субектите, съответстващи на публичноправните организации, докато ЕС е включил тези субекти в приложение 2, където прагът е по-нисък.

               Субекти

               В приложение 1 (Субекти на централното държавно управление) Австралия представя изчерпателен списък, включващ субектите на централното държавно управление, по отношение на които страните по споразумението могат да участват при възлагането на поръчки. Покритието е пълно. Приложение 1 съдържа четири бележки. В бележка 1 се посочва, че споразумението обхваща само субектите, посочени (включително служба в рамките на посочен субект) в това приложение. В бележка 2 се посочва, че споразумението не обхваща възлагането на поръчки за моторни превозни средства от който и да е субект от изброените в това приложение. Тази бележка обаче е с временен характер и се прилага само до 1 януари 2019 г. В бележка 3 се посочва, че споразумението не обхваща възлагане на поръчки от или от името на юридическия съветник на австралийското правителство (Australian Government Solicitor). Бележка 4 се отнася до възлагането на поръчки от Министерството на отбраната.

               В приложение 2 (Субекти на регионалното и местното управление) обхватът на Австралия е ограничен до държавните субекти на щатите и териториите. Тук не се включват субектите на регионалното и местното управление на по-ниско равнище, като например градовете. Комуналните услуги, железопътният транспорт и други свързани с транспорта области (например изграждането на пътища и пристанища) са от компетенцията на провинциите и териториите. Въпреки това в приложение 2 е включен само ограничен брой субекти (предимно от свързаната с транспорта област). В някои от австралийските отговори се посочва, че тези субекти упражняват дейност на търговска основа или че са приватизирани. Прагът за стоките и услуги е по-висок (355 000 СПТ) спрямо прага на ЕС (200 000 СПТ).

               Изключението за моторните превозни средства е включено и в бележката за територията на австралийската столица (Australian Capital Territory), Нов Южен Уелс, Куинсланд, Южна Австралия и щата Виктория. Тази бележка не се съдържа в текста за останалите три територии. В приложение 2 са включени и някои други бележки, с които се въвеждат ограничения за конкретни територии.

               В приложение 3 (Други субекти) Австралия предлага 26 субекта. Този списък е доста стандартен и Австралия го предлага в сключваните от нея споразумения за свободна търговия. Праговете за стоките и услугите съответстват на праговете на ЕС (400 000 СПТ), в своето приложение 3 обаче Австралия е включила субектите, съответстващи на публичноправните организации, докато ЕС е включил тези субекти в приложение 2, където прагът е по-нисък.

               Държавните стопански предприятия, изглежда, са сравними с публичните предприятия на ЕС, които ЕС предлага в приложение 3, ако извършват дейност в секторите на комуналните услуги, свързани с водоснабдяване, електроенергия, летища и пристанища, градски и железопътен транспорт (подход според определението). Държавните стопански предприятия в сектора на комуналните услуги не са включени в обхвата.

               Стоки

               Австралия предлага „отрицателен списък“ за стоките. Австралия поема задължението да включи в обхвата възлагането на поръчки за всички стоки от попадащите в обхвата субекти, с някои много специфични изключения (доставка на кръв и кръвни продукти, включително производни на кръвната плазма продукти).

               Услуги

               Австралия предлага „отрицателен списък“ за услугите. Австралия предлага много широк обхват за услугите, а именно — всички услуги от попадащите в обхвата субекти, с някои много специфични изключения (държавни поръчки за услуги по разделяне на плазмата на фракции, държавни рекламни услуги, здравни и социални услуги, услуги, свързани с научноизследователска и развойна дейност). Съществува бележка относно реципрочността, съгласно която услугите, които попадат в обхвата на другите страни по споразумението, се предлагат на тези страни.

               Строителни услуги

               Австралия предлага „отрицателен списък“ за строителството. Австралия предлага всички строителни услуги, включени в раздел 51 от Централната класификация на продуктите (CPC Prov.) и системата на СТО за класифициране — MTN. GNS/W/120, доставяни от субектите, посочени в приложения 1, 2 и 3, каквато е обичайната практика на страните по споразумението.

               Общи бележки

               В приложение 7 Австралия включва две общи бележки. Съгласно бележка 1 споразумението не се прилага по отношение на никакъв вид преференция за стимулиране на малките и средните предприятия, на мерки за опазване на националните богатства с художествена, историческа или археологическа стойност,  на мерки за здравето и благополучието на коренното население,  на покупките на стоки и услуги извън територията на страната по възлагане на поръчките за консумация извън територията на страна по възлагане на поръчките. За по-голяма яснота бележка 2 гласи следното: споразумението не се прилага за възлагането на поръчки, финансирани чрез безвъзмездни средства и плащания, получени чрез спонсориране от лица, които не са изброени в приложение 1, 2 или 3; то не се прилага за възлагането на поръчки от възложител на друг държавен субект; никоя клауза на настоящото споразумение не е пречка възлагащата страна по него или нейните възложители да изготвят, приемат или прилагат технически спецификации, необходими за защита на чувствителна правителствена информация, включително спецификации, които могат да засегнат или да ограничат съхранението, приемането или обработката на такава информация извън територията на възлагащата страна; и възложителят може да използва ограничена тръжна процедура за спонтанни новаторски предложения съгласно член XIII, параграф 1.

               Законодателството на Австралия

               По всичко изглежда, че законодателството на Австралия в областта на обхванатите държавни поръчки е недискриминационно. Съгласно правилата на Австралийския съюз за възлагане на държавните поръчки нормативната уредба в областта на държавните поръчки е недискриминационна. Всички потенциални доставчици на сектор „Държавно управление“ при спазване на правилата на Австралийския съюз за възлагане на поръчки трябва да бъдат третирани равностойно въз основа на техните търговски, правни, технически и финансови възможности и не може да бъдат дискриминирани заради техния размер, процент на чуждестранно участие или собственост, местонахождение или произход на предлаганите стоки и услуги. Законодателството на Австралия в областта на държавните поръчки изглежда открито, прозрачно и недискриминационно в съответствие с изискванията на споразумението. Въпреки това окончателното предложение на Австралия по приложение 7 съдържа широкообхватно изключване на всякаква форма на преференция за стимулиране на малките и средните предприятия, което трябва да бъде отбелязано в резервите на ЕС към Австралия и отразено в списъка в допълнение I.

               Оценка на Комисията на предложението на Австралия

               В резултат на недискриминационното си законодателство и изключително широкообхватното предложение по отношение на субектите, стоките и услугите и строителните услуги Австралия отваря широко своя пазар на държавни поръчки за всички страни по споразумението. Освен това Австралия не включва никакви специфични ограничения срещу никоя от страните по споразумението. Като се има предвид обаче, че макар и значителен, предлаганият от Австралия обхват не е пълен, би било целесъобразно да се въведат (спрямо Австралия) някои специфични ограничения или изключения от достъпа до пазара на държавни поръчки на Съюза, каквато е била практиката на ЕС в миналото за някои страни по споразумението, предлагащи само частичен обхват.

               В списъка на ЕС в допълнение I ще бъдат отразени следните специфични ограничения, които ще бъдат част от условията за присъединяване на Австралия към споразумението и трябва да бъдат приети от Комитета по държавните поръчки:

               ·Приложение 1, раздел 2 (Възлагащи органи на централното държавно управление на държавите — членки на ЕС), точка 3:

               Австралия ще бъде включена в списъка на страните по споразумението, които имат достъп до възлагането на поръчки от по-малко възлагащи органи на централното държавно управление, отколкото останалите страни по споразумението.

               ·Приложение 1, бележки към приложение 1, бележка 2:

               В отговор на общата бележка на Австралия, с която от обхвата на споразумението  се изключват преференциите за МСП, ЕС ще въведе резерва в този смисъл. Австралия ще бъде включена в списъка на държавите в бележка 2 от бележките към приложение 1 към задълженията по допълнение I на Европейския съюз, заедно с Япония, Корея и САЩ. Следователно разпоредбите на член XVIII няма да се прилагат за доставчиците и доставчиците на услуги от Австралия при оспорване на възлагането на поръчки на МСП от страни, различни от Япония, Корея, САЩ и Австралия, докато ЕС не приеме, че Австралия вече не прилага дискриминационни мерки в полза на определени малки национални предприятия и национални предприятия, които са собственост на малцинствата.

               ·Приложение 2, бележки към приложение 2, бележка 1:

               Като се има предвид ограниченият обхват на Австралия по приложение 2, ЕС ще предложи на Австралия възлагането на поръчки от местни възлагащи органи (административни единици по NUTS 1). Що се отнася до административните единици по NUTS 2 и NUTS 3 съгласно Регламент № 1059/2003 (със съответните изменения), на Австралия няма да бъде предложено възлагането на поръчки от възлагащи органи на административни единици по NUTS 2 и 3 във връзка със стоките, услугите, доставчиците и доставчиците на услуги от Австралия.

               ·Приложение 2, бележки към приложение 2, бележка 1:

               Като се има предвид, че прагът на Австралия за стоките и услугите от регионалните и местните субекти в приложение 2 (355 000 СПТ) и съответно за публичноправните организации, попадащи в обхвата на приложение 3 (400 000 СПТ), е по-висок от прага на ЕС в рамките на Споразумението за държавните поръчки (200 000 СПТ), ЕС ще въведе резерва за възлагането на поръчки между 200 000 СПТ и 355 000 СПТ от регионалните възлагащи органи и между 200 000 СПТ и 400 000 СПТ за публичноправните организации, попадащи в обхвата на приложение 2 към задълженията по допълнение I на Европейския съюз, що се отнася до стоките, услугите, доставчиците и доставчиците на услуги от Австралия.

               ·Приложение 2, бележки към приложение 2, бележка 1:

               Предвид изключението за моторните превозни средства, съдържащо се в бележката за територията на австралийската столица, Нов Южен Уелс, Куинсланд, Южна Австралия и Виктория, ЕС ще въведе резерва относно възлагането на поръчки от възложители, попадащи в обхвата на приложение 2, за моторни превозни средства и за части за моторни превозни средства, като се цитират конкретни глави на Комбинираната номенклатура (КН) (а именно, за моторни превозни средства: 8702, 8703, 8704, 8705, 8711, 8713; за части за моторни превозни средства: 870600, 8707, 8708, 8714, 8716).

               ·Приложение 2, бележки към приложение 2, бележка 2:

               В отговор на общата бележка на Австралия, с която от обхвата на споразумението се изключват преференциите за МСП, ЕС ще въведе резерва в този смисъл.  Австралия ще бъде включена в списъка на държавите в бележка 2 от бележките към приложение 2 към задълженията по допълнение I на Европейския съюз, заедно с Япония, Корея и САЩ. Следователно разпоредбите на член XVIII няма да се прилагат за доставчиците и доставчиците на услуги от Австралия при оспорване на възлагането на поръчки на МСП от страни, различни от Япония, Корея, САЩ и Австралия, докато ЕС не приеме, че Австралия вече не прилага дискриминационни мерки в полза на определени малки национални предприятия и национални предприятия, които са собственост на малцинствата.

               ·Приложение 3, бележки към приложение 3, бележка 6:

               По-ограничен обхват ще бъде предложен на Австралия за субектите на регионалното и местното управление. ЕС няма да предложи на Австралия възлагането на поръчки от възложители, извършващи дейност в следните сектори: i) производството, преноса или разпределението на питейна вода, попадащо в обхвата на това приложение; ii) производството, преноса или разпределението на електроенергия, попадащо в обхвата на това приложение; iii) летищните съоръжения, попадащи в обхвата на това приложение; iv) морските или вътрешните пристанища и другите терминални съоръжения , попадащи в обхвата на това приложение; v) градския железопътен транспорт, трамвайния, тролейбусния или автобусния транспорт, попадащ в обхвата на това приложение; и vi) железопътния транспорт, попадащ в обхвата на това приложение, по отношение на доставките, услугите, доставчиците и доставчиците на услуги от Австралия. За справка вж. бележка 6 от бележките към приложение 3 към задълженията по допълнение I на Европейския съюз.

               В случай че друга страна по споразумението пожелае да включи специални изключения от неговия обхват спрямо Австралия, това също ще бъде отразено в решението на Комитета по държавните поръчки относно условията за присъединяване на Австралия. Следва да се отбележи обаче, че всички специфични за Австралия ограничения или изключения от обхвата на споразумението, наложени от дадена страна по него, няма да засегнат изложеното по-горе окончателно предложение на Австралия, нито предложените специфични резерви на ЕС или взаимно договорения обхват между настоящите страни по споразумението.

               Препоръка

               Очаква се присъединяването на Австралия към споразумението да има особено положителен принос за по-широкото отваряне в международен план на пазарите на държавни поръчки чрез увеличаване на броя на страните по споразумението и насърчаването по този начин на други държави да се присъединят към него. Комисията препоръчва предложението на Австралия да бъде прието, при условие че бъдат спазени посочените по-горе ограничения в обхвата на Съюза по отношение на Австралия.

               Съответно се предлага Комисията да бъде упълномощена да изрази позицията на Съюза в рамките на Комитета по държавните поръчки в подкрепа на присъединяването на Австралия, при условие че бъдат спазени посочените по-горе ограничения, които да бъдат отразени в решението на Комитета по държавните поръчки относно присъединяването на Австралия към Споразумението за държавните поръчки.

               4.Правно основание

               4.1Процесуалноправно основание

               4.1.1. Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.2.1. Приложение в конкретния случай

               Комитетът по държавните поръчки е орган, създаден по силата на споразумение, а именно Споразумението за държавните поръчки.

               Актът, който Комитетът по държавните поръчки има за задача да приеме, представлява акт с правно действие.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2. Материалноправно основание

               4.2.1. Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва няколко цели или се състои от няколко части и ако една от тези цели или части може да се определи като основна, докато другите са само акцесорни, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2. Приложение в конкретния случай

               Основната цел и основното съдържание на предвидения акт са свързани с общата търговска политика.

               Поради това материалноправното основание за предлаганите решения е член 207 от ДФЕС.

               4.3. Заключение

               Правното основание за предложеното решение следва да бъде член 207 от ДФЕС във връзка с член 218, параграф 9 от ДФЕС.

               5.
                     Публикуване на предвидения акт

               Тъй като актът на Комитета по държавните поръчки ще измени Споразумението за държавните поръчки, целесъобразно е той да се публикува в Официален вестник на Европейския съюз след приемането му.

               2018/0324 (NLE)

               Предложение за

               РЕШЕНИЕ НА СЪВЕТА

               за установяване на позицията, която да се заеме от името на Европейския съюз в рамките на Комитета по държавните поръчки, относно присъединяването на Австралия към Споразумението за държавните поръчки

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 2 юни 2015 г. Австралия подаде заявление за присъединяване към Споразумението за държавните поръчки.

               (2)Задълженията на Австралия във връзка с обхвата са определени в нейното окончателно предложение, представено на страните по Споразумението за държавните поръчки (наричани по-нататък „страните“) на 7 март 2018 г.

               (3)Макар и широкообхватно, предложението на Австралия не предвижда пълен обхват. Поради това е целесъобразно да се въведат определени специфични изключения за Австралия от обхвата на Съюза. Тези специфични изключения, посочени в приложението към настоящото решение, ще бъдат част от условията за присъединяване на Австралия към Споразумението за държавните поръчки и ще бъдат отразени в решението, прието от Комитета по държавните поръчки, относно присъединяването на Австралия.

               (4)Очаква се присъединяването на Австралия към Споразумението за държавните поръчки да има положителен принос за по-широкото отваряне в международен план на пазарите на държавни поръчки.

               (5)В член XXII, параграф 2 от Споразумението за държавните поръчки се предвижда, че всеки член на СТО може да се присъедини към споразумението при условията, които ще се приемат между този член и страните и ще се посочат в решение на Комитета по държавните поръчки.

               (6)Поради това е необходимо да се установи позицията, която да се заеме от името на Съюза в рамките на Комитета по държавните поръчки във връзка с присъединяването на Австралия,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Комитета по държавните поръчки, е за одобряване на присъединяването на Австралия към Споразумението за държавните поръчки, при условие че бъдат спазени конкретните условия във връзка с присъединяването, установени в приложението към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

    ---documentbreak---

               ЕВРОПЕЙСКА КОМИСИЯ
            Брюксел, 7.9.2018
            COM(2018) 622 final
            ПРИЛОЖЕНИЕ
            към
            Предложение за Решение на Съвета
            за установяване на позицията, която да се заеме от името на Европейския съюз в рамките на Комитета по държавните поръчки, относно присъединяването на Австралия към Споразумението за държавните поръчки

               ПРИЛОЖЕНИЕ

               УСЛОВИЯ НА ЕС ПО ОТНОШЕНИЕ НА ПРИСЪЕДИНЯВАНЕТО НА АВСТРАЛИЯ КЪМ СПОРАЗУМЕНИЕТО ЗА ДЪРЖАВНИТЕ ПОРЪЧКИ

               След присъединяването на Австралия към Споразумението за държавните поръчки:

               — точка 3 от раздел 2 (Възлагащи органи от централното управление на държавите — членки на ЕС) от приложение 1 към задълженията по допълнение І на Европейския съюз да се чете, както следва:

               „3.
                     За стоките, услугите, доставчиците и доставчиците на услуги от Съединените щати; Канада; Япония; Хонконг, Китай; Сингапур; Корея; Армения; отделната митническа територия на Тайван, Пенгу, Кинмен и Матцу, Нова Зеландия и Австралия — процедури за възлагане от следните възлагащи органи на централното управление, при условие че не са отбелязани със звездичка.“

               — бележка 2 от бележките към приложение 1 към задълженията по допълнение I на Европейския съюз се изменя, както следва:

               „2.
                     Разпоредбите на член XVIII не се прилагат за доставчиците и доставчиците на услуги от Япония, Корея, САЩ и Австралия при оспорване възлагането на поръчки на доставчик или на доставчик на услуги от страни, различни от упоменатите, които са малки или средни предприятия съгласно съответните разпоредби от законодателството на ЕС, докато ЕС не приеме, че те вече не прилагат дискриминационни мерки в полза на определени малки национални предприятия и национални предприятия, които са собственост на малцинствата.“

               След присъединяването на Австралия към Споразумението за държавните поръчки:

               — в бележка 1 от бележките към приложение 2 към задълженията по допълнение I на Европейския съюз след буква ж) се добавят следните букви:

               „з)
                     възлагане на поръчки от регионални и местни възлагащи органи (възлагащи органи на административните единици, изброени в класификацията NUTS 2 и 3, и по-малките административни единици, както е посочено в Регламент № 1059/2003 (със съответните изменения), за стоките, услугите, доставчиците и доставчиците на услуги от Австралия;

               и)
                     поръчки между 200 000 СПТ и 355 000 СПТ от регионални възлагащи органи и между 200 000 СПТ и 400 000 СПТ за публичноправни организации, попадащи в обхвата на настоящото приложение, за стоките и услугите от доставчици и доставчици на услуги от Австралия;

               й)
                     възлагане на поръчки от възложители, попадащи в обхвата на настоящото приложение:

               iмоторни превозни средства, както е описано в посочените по-долу глави на Комбинираната номенклатура (КН):

               8702
                     Автомобилни превозни средства за транспорт на десет или повече човека, включително шофьора

               8703
                     Пътнически автомобили и други автомобилни превозни средства, предназначени за транспорт на хора (различни от тези в № 8702), включително товаропътническите и състезателните автомобили

               8704
                     Автомобилни превозни средства за транспорт на стоки

               8705
                     Автомобилни превозни средства за специални цели, различни от тези, които са предназначени главно за транспорт на хора или стоки (например коли за пътна помощ, камиони-кранове, пожарни коли, камиони-бетонобъркачки, коли за почистване на улиците, коли-разпръсквачки, коли-ателиета, коли-флуорографи)

               8711
                     Мотоциклети (включително мотопедите) и велосипеди със спомагателен двигател, със или без кош; кошове

               8713
                     Инвалидни колички и други превозни средства за инвалиди, дори с двигател или с друг вид придвижващо устройство

               iiчасти на моторни превозни средства, както е описано в посочените по-долу глави на Комбинираната номенклатура (КН):

               8706 00
                     Шасита за автомобилни превозни средства от № 8701 до 8705, оборудвани с техния двигател

               8707
                     Каросерии за автомобилни превозни средства от № 8701 до 8705, включително кабините

               8708
                     Части и принадлежности за автомобилни превозни средства от № 8701 до 8705

               8714
                     Части и принадлежности за превозните средства от № 8711 до 8713

               8716
                     Ремаркета и полуремаркета за всякакви превозни средства; други неавтомобилни превозни средства; техните части

                по отношение на доставчиците и доставчиците на услуги от Австралия.”

               — бележка 2 от бележките към приложение 2 към задълженията по допълнение I на Европейския съюз се изменя, както следва:

               „2.
                     Разпоредбите в член XVIII не се прилагат за доставчиците и доставчиците на услуги от Япония, Корея, САЩ и Австралия при оспорване възлагането на поръчки на доставчик или на доставчик на услуги от страни, различни от упоменатите, които са малки или средни предприятия съгласно съответните разпоредби от законодателството на ЕС, докато ЕС не приеме, че те вече не прилагат дискриминационни мерки в полза на определени малки национални предприятия и национални предприятия, които са собственост на малцинствата.“

               След присъединяването на Австралия към Споразумението за държавните поръчки в бележка 6 от бележките към приложение 3 към задълженията по допълнение I на Европейския съюз след буква с) се добавят следните букви:

               „т)
                     възлагане на поръчки от възложители, извършващи дейност в областта на:

               iпроизводството, преноса или разпределението на питейна вода, попадащо в обхвата на настоящото приложение;

               iiпроизводството, преноса или разпределението на електроенергия, попадащо в обхвата на настоящото приложение;

               iiiлетищните съоръжения, попадащи в обхвата на настоящото приложение;

               ivморските или вътрешните пристанища или други терминални съоръжения, попадащи в обхвата на настоящото приложение;

               vградския железопътен транспорт, трамвайния, тролейбусния или автобусния транспорт, попадащ в обхвата на настоящото приложение; както и

               viжелезопътния транспорт, попадащ в обхвата на настоящото приложение;

               по отношение на доставките, услугите, доставчиците и доставчиците на услуги от Австралия.”


               ЕВРОПЕЙСКА КОМИСИЯ
            Брюксел, 10.9.2018
            COM(2018) 621 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Португалия - EGF/2018/002 PT/Norte - Centro - Lisboa wearing apparelx0009

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Приложимите разпоредби за предоставяне на финансово участие от страна на Европейския фонд за приспособяване към глобализацията (ЕФПГ) са определени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламента за ЕФПГ“).

               2.На 24 април 2018 г. Португалия подаде заявление EGF/2018/002 PT/Norte — Centro — Lisboa Wearing apparel за финансово участие от страна на ЕФПГ вследствие на съкращения
                  2
                в икономическия сектор, класифициран в разделение 14 по NACE Rev. 2 („Производство на облекло“) в регионите Norte ( PT11), Centro (PT16) и Lisboa (PT17) на ниво 2 по NUTS в Португалия.

               3.След оценка на заявлението Комисията заключи, в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2018/002 PT/Norte - Centro - Lisboa wearing apparel

                        Държава членка

                        Португалия

                        Засегнат(и) регион(и) (ниво 2 по NUTS
                           3
                        )

                        Norte (PT11), Centro (PT16) и Lisboa (PT17)

                        Дата на подаване на заявлението

                        24 април 2018 г.

                        Дата на потвърждението за получаване на заявлението

                        24 април 2018 г.

                        Дата на искането за допълнителна информация

                          8 май 2018 г.

                        Срок за предоставяне на допълнителната информация

                        19 юни 2018 г.

                        Срок за приключване на оценката

                        11 септември 2018 г.

                        Критерий за намеса

                        Член 4, параграф 1, буква б) от Регламента за ЕФПГ

                        Брой на засегнатите предприятия

                        2

                        Сектор(и) на икономическа дейност

                        (разделение по NACE Rev. 2)
                           4

                        Разделение 14 — Производство на облекло

                        Референтен период (девет месеца):

                        1 май 2017 г. — 1 февруари 2018 г.

                        Брой на съкращенията по време на референтния период (а)

                        1 161

                        Общ брой на бенефициерите, отговарящи на критериите

                        1 161

                        Общ брой на избраните бенефициери

                           730

                        Брой на младите хора от целевата група, които не работят и не са ангажирани в никаква форма на образование или обучение (NEET)

                           730

                        Бюджет за персонализирани услуги (в EUR)

                        7 742 160

                        Бюджет за прилагането на ЕФПГ
                           5
                         (в EUR)

                             17 646

                        Общ бюджет (в EUR)

                        7 759 806

                        Финансово участие от ЕФПГ (60 %) (в EUR)

                        4 655 883

               ОЦЕНКА НА ЗАЯВЛЕНИЕТО

               Процедура

               4.Португалия подаде заявление EGF/2018/002 на 24 април 2018 г. в рамките на 12 седмици от датата, на която са били изпълнени критериите за намеса, определени в член 4 от Регламента за ЕФПГ. На същата дата Комисията потвърди получаването на заявлението, а на 8 май 2018 г. поиска допълнителна информация от Португалия. Такава допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 11 септември 2018 г.

               Допустимост на заявлението

               Засегнати предприятия и бенефициери

               5.Заявлението се отнася до 1 161 работници, съкратени в икономическия сектор, класифициран в разделение 14 на NACE Rev. 2 („Производство на облекло“). Съкращенията се извършват в регионите Norte (PT11), Centro (PT16) и Lisboa (PT17) на ниво 2 по NUTS.

                        Предприятия и брой на съкратените лица през референтния период

                        Ricon Group

                        709

                        Têxtil Gramax Internacional

                        452

                        Общ брой на предприятията: 2

                        Общ брой на съкратените лица:

                        1 161

                        Общ брой на самостоятелно заетите лица, чиято дейност е прекратена:

                               0

                        Общ брой на отговарящите на критериите работници и самостоятелно заети лица:

                        1 161

               Критерии за намеса

               6.Португалия подаде заявлението си съгласно критериите за намеса по член 4, параграф 1, буква б) от Регламента за ЕФПГ, съгласно който трябва да са съкратени най-малко 500 работници за референтен период от девет месеца в предприятия, извършващи дейност в един и същ икономически сектор на ниво разделение по NACE Rev. 2 и разположени в един регион или в два съседни региона или в повече от два съседни региона на ниво 2 по NUTS, при условие че са налице повече от 500 засегнати работници в два комбинирани региона в дадена държава членка. Общо бяха извършени 1 161 съкращения, разпределени по региони на ниво NUTS 2, както следва: 609 съкращения в Norte (PT11), 17 в Centro (PT16) и 535 в Lisboa (PT17).

               7.Деветмесечният референтен период за заявлението започва на 1 май 2017 г. и приключва на 1 февруари 2018 г.

               Изчисляване на броя на съкращенията и на случаите на прекратяване на дейност

               8.Всички съкращения са изчислени от датата на фактическото прекратяване на трудовия договор или изтичането на неговия срок.

               Бенефициери, отговарящи на критериите

               9.Общият брой на отговарящите на критериите бенефициери е 1 161.

               Връзка между съкращенията и големите структурни промени в моделите на световната търговия, произтичащи от глобализацията

               10.С цел да се установи връзката между съкращенията и големите структурни промени в моделите на световната търговия вследствие на глобализацията, Португалия посочва, че секторът на облеклото е претърпял сериозен икономически срив, който се изразява по-специално в спад на пазарния дял на ЕС след края на Споразумението за международната текстилна търговия (Споразумение за мултифибрите)
                  6
                през 2004 г.

               Внос и износ на облекла в ЕС-28 (в млн. EUR)

                        2004 г.

                        2005 г.

                        2006 г.

                        2007 г.

                        2008 г.

                        2009 г.

                        2010 г.

                        ВНОС

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        ИЗНОС

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011 г.

                        2012 г.

                        2013 г.

                        2014 г.

                        2015 г.

                        2016 г.

                        ВНОС

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        ИЗНОС

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               11.Между 2004 и 2016 г. вносът в ЕС-28 се е увеличил с 83,19 %. През същия период износът на ЕС-28 се е увеличил също, но в по-малка степен. Износът на облекло се е увеличил с 75,15 % през 2016 г. в сравнение с 2004 г. Вследствие на това търговският баланс продължава да бъде в дефицит.

               12.Понастоящем Китай е най-големият доставчик в ЕС с ръст от 108 % от своя износ за ЕС-28 между 2008 и 2016 г., следван от Бангладеш и Турция
                  7
               .

               13.Към днешна дата за сектора „Производство на облекло“ са подадени шест заявления за помощ по линия на ЕФПГ, четири от които са свързани с глобализацията на търговията, а две — със световната финансова и икономическа криза
                  8
               .

               Събития, довели до съкращенията и до прекратяването на дейността

               14.Нарастването на вноса в ЕС е оказало натиск, който е довел до понижаване на цените, имащо отрицателен ефект върху финансовото положение на предприятията в текстилния сектор в ЕС, и е предизвикало цялостна тенденция в сектора на текстила и облеклото за изнасяне на производството в държави извън ЕС с по-ниски разходи като Китай и други азиатски държави
                  9
               . В Португалия в регионите Norte, Centro и Lisboa това е довело до постоянно намаляване на броя на работниците в сектора на производството на облекло (от 130 000 през 2005 г. на 90 000 през 2016 г.)
                  10
               .

               Предполагаемо въздействие на съкращенията върху местната, регионалната или националната икономика и заетост

               15.През 2017 г. равнището на безработицата в двата региона Norte и Lisboa (9,5 %) е било по-високо от средното за страната (8,9 %), като масовите съкращения, извършени в икономическия сектор на производството на облекло, ще утежнят това положение
                  11
               .

               16.Процентът на безработица в сектора на производството на облекло в областите, в които са извършени съкращенията, е по-висок от този в регионите — Norte, Centro и Lisboa — към които принадлежат
                  12
               .

                        РЕГИОН

                        2017 г.

                        NORTE

                        6,88

                        Penafiel

                        7,13

                        CENTRO

                        4,66

                        Coimbra

                        5,60

                        LISBOA

                        5,18

                        Lisboa (област)

                        7,39

               Поради това съкращенията са имали значително отрицателно въздействие върху съществуващото положение на местните пазари на труда
                  13
               .

               17.Над 20 % от работниците в целевата група за получаване на помощ са над 55 години, а 88 % са жени.

               18.Очакваното въздействие на съкращенията е свързано с трудностите при преквалификация за работниците с ниска квалификация. Съкратените работници са предимно нискоквалифицирани (78 % нямат средно образование). Данните относно периода между 2014 и 2017 г. показват, че равнището на безработица на лицата с висше образование  е по-нисък от общото равнище на безработица (6,5 % спрямо 8,9 % през 2017 г., например).  От друга страна, равнището на безработица при хората с по-ниско или без завършено образование обикновено е по-високо от националното равнище на безработица (включително всички нива на образование).

               Равнище на безработицата спрямо нивото на образование
                  14

                        Без завършено образование

                        Начално

                        Средно

                        и след завършено средно образование

                        Висше

                        Общо

                        2017 г.

                        11,1 %

                        9,5 %

                        9,9 %

                        6,5 %

                        8,9 %

                        2016 г.

                        13,1 %

                        11,8 %

                        12,2 %

                        8,4 %

                        11,1 %

                        2015 г.

                        13,2 %

                        13,3 %

                        13,9 %

                        9,2 %

                        12,4 %

                        2014 г.

                        13,9 %

                        15 %

                        15,3 %

                        10 %

                        13,9 %

               Избрани бенефициери и предложени действия

               Избрани бенефициери

               19.Прогнозният брой на съкратените работници, които се очаква да вземат участие в мерките, е 730. По-долу е представена разбивка на тези работници по пол, гражданство и възрастова група:

                        Категория

                        Брой на
                           бенефициерите от целевата група

                        Пол:

                        Мъже:

                        83

                        (11,37 %)

                        Жени:

                         647

                        (88,63 %)

                        Гражданство:

                        Граждани на държави — членки на ЕС:

                        730

                        (100,00 %)

                        Граждани на държави извън ЕС:

                         0

                        (0,00 %)

                        Възрастова група:

                        15—24 години:

                         12

                        (1,64 %)

                        25—29 години:

                         21

                        (2,88 %)

                        30—54 години:

                        547

                        (74,93 %)

                        55—64 години:

                         150

                        (20,55 %)

                        над 64 години:

                         0

                        (0,00 %)

               20.Освен това Португалия ще предостави персонализирани услуги, съфинансирани по ЕФПГ, на максимум 730 млади хора, които не работят и не са ангажирани в никаква форма на образование или обучение (NEET) на възраст под 30 години към датата на подаване на заявлението, предвид факта, че 1 161 от съкращенията, посочени в параграф 9, се извършват в регионите Norte (PT11 ), Centro (PT16 ) и Lisboa (PT17) на ниво 2 по NUTS, в които младежката безработица за младите хора на възраст между 15 и 24 години е била поне 20 % въз основа на наличните за 2017 г. годишни данни.

               21.Поради това общият прогнозен брой на бенефициерите от целевата група, които се очаква да участват в мерките, включително NEETs, е 1460 души.

               Допустимост на предложените действия

               22.Персонализираните услуги, които се предвижда да бъдат предоставени на съкратените работници и на NEET, включват следните действия:

               –Обучение и преквалификация. Това включва планове за стаж, професионално и продължаващо обучение и интеграция, насочени към работниците и NEET. Дейностите бяха разработени така, че да отговарят на търсенето на пазара на труда и да помагат на участниците да развият своите умения.

               –Насърчаване на предприемачеството. Тази мярка ще предостави на участниците безвъзмездна помощ за насърчаване на самостоятелната заетост заедно с обучение по предприемачество и възможността за присъединяване към помощ за започване на предприемаческа дейност, поддържана от португалската публична служба по заетостта (IEFP).

               –Помощи. Това включва: 1) помощи за обучение за покриване на разходите, направени от лицето, търсещо работа, или NEET по време на обучение; 2) помощи за мобилност за компенсиране на разходите за пътуване от мястото на пребиваване до мястото на съответните дейности по обучение и от него; 3) надбавки за храна, за да се помогне да се покрият разходите на участниците, на които се налага да се хранят навън.

               23.Предложените действия, описани в настоящия документ, представляват активни мерки за пазара на труда в рамките на допустимите дейности, посочени в член 7 от Регламента за ЕФПГ. Тези действия не заместват пасивните мерки за социална закрила.

               24.Португалия предостави поисканата информация относно действията, които са задължителни за засегнатото предприятие по силата на националното законодателство или в съответствие с колективни споразумения. Потвърдено беше, че финансовото участие от страна на ЕФПГ няма да замени тези действия.

               Прогнозен бюджет

               25.Общо прогнозните разходи са 7 759 806 EUR, като обхващат разходи за персонализирани услуги в размер на 7 742 160 EUR и разходи за дейности по подготовка, управление, информиране и популяризиране, контрол и докладване в размер на 17 646 EUR.

               26.Общият размер на заявеното финансово участие от ЕФПГ възлиза на 4 655 883 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник
                        (в EUR) *

                        Общо прогнозни разходи

                        (в EUR)**

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Обучение и преквалификация (Estágios Profissionais/Cursos de Formação Profissional/Plano de Integração)

                        1 571**

                        3 147

                        4 943 633

                        Насърчаване на предприемачеството (Bolsa de criação de emprego por contra própria/Formação em Empreendedoridorismo/potatidaidade de inteiração do Narho de Empresas do IEFP)

                        30

                        15 000

                        450 000

                        Междинен сбор (a):

                        Процент от пакета персонализирани услуги

                        –

                        5 393 633

                        (69,67%)

                        Помощи и стимули (действия по член 7, параграф 1, буква б) от Регламента за ЕФПГ)

                        Помощи за обучение, мобилност и храна (Bolsa de formação, transporte e alimentação)

                        861

                        2 728

                        2 348 527

                        Междинен сбор (б):

                        Процент от пакета персонализирани услуги:

                        –

                        2 348 527

                        (30,33 %)

                         Действия по член 7, параграф 4 от Регламента за ЕФПГ

                        1. Подготвителни дейности

                        –

                        0,00

                        2. Управление

                        –

                        15 236

                        3. Информация и публичност

                        –

                        0,00

                        4. Контрол и докладване

                        –

                        2 410

                        Междинен сбор (в):

                        Процент от общите разходи:

                        –

                        17 646

                        (0,23 %)

                        Общо разходи (а + б + в):

                        –

                        7 759 806

                        Финансово участие от ЕФПГ (60 % от общия размер на разходите)

                        –

                        4 655 883

                   * За да се избегне използването на десетични запетаи, прогнозните разходи за един работник са закръглени. Закръгляването обаче не влияе върху общите разходи за всяка мярка, които остават същите както в подаденото от Португалия заявление.

                 ** Общата сума не съвпада напълно поради закръгляване.

               *** Броят на участниците е по-голям от общия прогнозен брой на бенефициерите от целевата група, тъй като някои участници участват в повече от една дейност по обучение.

               27.Разходите за дейностите, определени в горната таблица като дейности по член 7, параграф 1, буква б) от Регламента за ЕФПГ, не надвишават 35 % от общия размер на разходите за съгласувания пакет от персонализирани услуги. Португалия потвърди, че тези действия са обвързани с активното участие на бенефициерите от целевата група в дейности по търсене на работа или обучение.

               28.Португалия потвърди, че разходите за инвестиции за самостоятелна заетост, започване на стопанска дейност и придобиване от служителите няма да надхвърлят сумата от 15 000 EUR за бенефициер.

               Период на допустимост на разходите

               29.Португалия започна да предоставя персонализираните услуги на избраните бенефициери на 1 юни 2018 г. По тази причина разходите за действията са допустими за предоставяне на финансово участие от ЕФПГ в периода от 1 юни 2018 г. до 1 юни 2020 г.

               30.Португалия започна да извършва административните разходи по прилагането на ЕФПГ на 1 юни 2018 г. По тази причина разходите за дейности по подготовка, управление, информация и публичност, контрол и докладване ще бъдат допустими за финансово участие от ЕФПГ в периода от 1 юни 2018 г. до 1 декември 2020 г.

               Допълнителни действия, финансирани с национални средства или със средства от Съюза

               31.Източникът на предварително национално финансиране или съфинансиране е Публичната служба по заетостта на Португалия (IEFP).

               32.Португалия е потвърдила, че описаните по-горе мерки, за които се предоставя финансово участие от ЕФПГ, няма да получат финансова подкрепа от други финансови инструменти на Съюза.

               Процедури за провеждане на консултации с избраните бенефициери, с техни представители или със социалните партньори, както и със съответните органи на местно и регионално равнище

               33.Португалия посочи, че координираният пакет от персонализирани услуги е бил изготвен в консултация с работна група, която включва Публичната служба по заетостта, представители на синдикатите, Института за социална сигурност и Органа за условията на труд.

               Системи за управление и контрол

               34.В заявлението е описана системата за управление и контрол, в която са определени отговорностите на съответните органи. Португалия уведоми Комисията, че финансовото участие ще бъде управлявано и контролирано от същите органи, които отговарят за Европейския социален фонд (ЕСФ).

               Ангажименти, поети от засегнатата държава членка

               35.Португалия представи всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               36.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 ЕФПГ не може да надхвърля максимален годишен размер от 150 милиона евро (по цени от 2011 г.)
                  15
               .

               37.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на избраните бенефициери, предложените действия и прогнозните разходи, Комисията предлага да бъдат мобилизирани средства от ЕФПГ в размер на 4 655 883 EUR, което представлява 60 % от общите разходи за предложените действия, за предоставяне на финансово участие по заявлението.

               38.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  16
               .

               Свързани актове

               39.Едновременно с представянето на настоящото предложение за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне към съответния бюджетен ред на сумата от 4 655 883 EUR.

               40.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със
                  заявление от Португалия - EGF/2018/002 PT/Norte - Centro - Lisboa wearing apparel

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  17
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  18
               , и по-специално точка 13 от него,

               като взеха предвид предложението на Европейската комисия,

               като има предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа на съкратени работници и самостоятелно заети лица, чиято дейност е прекратена в резултат на големи структурни промени в моделите на световната търговия вследствие на глобализацията,в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)В съответствие с предвиденото в член 12 от Регламент (ЕС, Евратом) № 1311/2013 на Съвета ЕФПГ не може да надхвърля максимален годишен размер от 150 милиона евро (по цени от 2011 г.)
                  19
               .

               (3)На 24 април 2018 г. Португалия подаде заявление за мобилизиране на средства от ЕФПГ във връзка с извършени съкращения в икономическия отрасъл от разделение 14 по статистическата класификация на икономическите дейности в Европейската общност (NACE) Rev. 2 („Производство на облекло“) в регионите на ниво 2 по общата класификация на териториалните единици за статистически цели (NUTS)
                  20
                Norte (PT11), Centro (PT16) и Lisboa (PT17) в Португалия. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)В съответствие с член 6, параграф 2 от Регламент (ЕС) № 1309/2013 Португалия реши да предостави съфинансирани от ЕФПГ персонализирани услуги, и за 730 млади хора, които не работят и не са ангажирани в никаква форма на образование или обучение (NEET).

               (5)Поради това, за да бъде удовлетворено подаденото от Португалия заявление, следва да бъдат мобилизирани средства за предоставяне на финансово участие от ЕФПГ в размер на 4 655 883 EUR.

               (6)За да се сведе до минимум времето за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Съюза за финансовата 2018 година от Европейския фонд за приспособяване към глобализацията се мобилизират средства за предоставяне на сумата от 4 655 883  EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]*.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        ОВ L 347, 20.12.2013 г., стр. 855.

                     (2)

                        По смисъла на член 3 от Регламента за ЕФПГ.

                     (3)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)

                        ОВ L 393, 30.12.2006 г., стр. 1.

                     (5)

                        Съгласно член 7, параграф 4 от Регламент (EС) № 1309/2013.

                     (6)

                        Споразумението за мултифибрите влезе в сила през 1974 г., а срокът му изтече през 2004 г.

                  https://www.odi.org/sites/odi.org.uk/files/odi-assets/publications-opinion-files/6604.pdf
                  https://www.wto.org/english/tratop_e/texti_e/texintro_e.htm#MFA

                     (7)

                        Между 2008 и 2016 г. вносът от Бангладеш и Турция се е увеличил съответно с 314 % и 119 %.
                  http://epp.eurostat.ec.europa.eu/newxtweb/

                     (8)

                        Основани на глобализацията на търговията: EGF/2018/002 PT (настоящото предложение за решение), както и, EGF/2007/008 MT/Textiles, COM(2008) 94, EGF/2010/003 ES/Galicia textile, COM(2010) 437 и EGF/2017/006 ES/Galicia apparel, COM(2017) 686. Основани на световната финансова и икономическа криза: EGF/2009/018 LT/Wearing apparel, COM(2010) 56 и EGF/2010/014 SI/Mura, COM(2010) 582.

                     (9)

                        Източник: Cointega, клъстерът за модни текстилни изделия в Галисия (www.cointega.com)

                     (10)

                  http://epp.eurostat.ec.europa.eu/newxtweb/-EUROSTAT
                  : Структурни статистически данни, Годишни подробни статистически данни за предприятията

                     (11)

                  https://www.ine.pt/xportal/xmain?xpid=INE&xpgid=ine_indicadores&indOcorrCod=0006186&contexto=bd&selTab=tab2

                     (12)

                        IEFP, IP - Direção de Serviços de Estudos, Planeamento e Controlo de Gestão

                  https://www.iefp.pt/documents/10181/6814977/SIE+-+Desemprego+registado+por+concelhos+dezembro+2017.pdf/ab672c06-ce47-42c4-af0a-8d4c1ac62003
                  https://www.ine.pt/xportal/xmain?xpid=INE&xpgid=ine_indicadores&indOcorrCod=0008273&contexto=bd&selTab=tab2

                     (13)

                  https://www.iefp.pt/documents/10181/7971477/Informa%C3%A7%C3%A3o+Mensal+janeiro+2018.pdf/bea9ab6a-899c-4e92-a63b-5f2d12b5d259

                  https://www.iefp.pt/documents/10181/6817457/Informa%C3%A7%C3%A3o+Mensal+dezembro+2017.pdf/31a5727c-fd90-47f0-8e7c-8fc087d5e18b
                  https://www.iefp.pt/documents/10181/5565497/Informa%C3%A7%C3%A3o+Mensal+dezembro+2016.pdf/663d49b3-2cbe-4869-9f7c-4856af399891
                  https://www.iefp.pt/documents/10181/3943898/Informa%C3%A7%C3%A3o+Mensal+dezembro+2015.pdf/ff648dba-07db-4853-aced-ae4a44ceed61

                     (14)

                  https://www.pordata.pt/Portugal/Taxa+de+desemprego+total+e+por+n%C3%ADvel+de+escolaridade+completo+(percentagem)-1009

                     (15)

                        ОВ L 347, 20.12.2013 г., стр. 884.

                     (16)

                        ОВ С 373, 20.12.2013 г., стр. 1.

                     (17)

                        ОВ L 347, 20.12.2013 г., стр. 855.

                     (18)

                        ОВ С 373, 20.12.2013 г., стр. 1.

                     (19)

                        Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (20)

                        Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).


               ЕВРОПЕЙСКА КОМИСИЯ
            Брюксел, 14.9.2018
            COM(2018) 626 final
            2018/0327(NLE)
            Предложение за
            РЕШЕНИЕ НА СЪВЕТА
            относно позицията, която да се заеме от името на Европейския съюз в рамките на Международната организация по лозата и виното (OIV)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която да се заеме от името на Съюза на общото събрание на Международната организация по лозата и виното (OIV) на 23 ноември 2018 г. във връзка с предвиденото приемане на резолюции на OIV, които могат да породят правно действие в правото на Съюза.

               2.Контекст на предложението

               2.1.Специален статут на ЕС в рамките на OIV

               Понастоящем в OIV членуват 46 държави, от които 20 са държави — членки на Съюза. ЕС не е член на OIV. От 20 октомври 2017 г. насам обаче OIV предостави на Съюза специалния статут, предвиден в член 4 от Процедурния правилник на OIV, като му даде възможност да участва в работата на комисиите, подкомисиите и експертните групи и да присъства на заседанията на общото събрание и на изпълнителния комитет.

               2.2.OIV

               Международната организация по лозата и виното (OIV) е междуправителствена организация с научно-технически характер, която развива дейност в областта на лозарството и винарството, напитките на винена основа, десертното грозде, сушеното грозде и други лозаро-винарски продукти. Целите на OIV са: i) да предоставя информация относно мерките, чрез които могат да бъдат взети под внимание въпросите, вълнуващи производителите, потребителите и другите участници в сектора на лозарството и лозаро-винарските продукти, ii) да подпомага другите международни организации, участващи в дейности по стандартизация, и iii) да спомага за международното хармонизиране на съществуващите практики и стандарти.

               2.3.Предвиденият акт на OIV

               Следващото общо събрание на OIV ще се проведе в Уругвай на 23 ноември 2018 г. В този контекст и въз основа на дискусиите, проведени по време на срещата на експертната група през април 2018 г. в Париж, може да се очаква, че в дневния ред на общото събрание ще бъдат включени за приемане следните резолюции, които пораждат правно действие в правото на Съюза:

               –С проекторезолюциите OENO-TECHNO 14-567B и 14-567C веществата, използвани за производството на вино, се класифицират като добавки или технологични спомагателни вещества. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тези резолюции ще имат правно действие в правото на Съюза.

               –С проекторезолюциите OENO-SPECIF 15-573, 15-579, 16-603 и 16-604 се установяват спецификации за чистота и идентичност на веществата, използвани при енологичните практики. Тези енологични практики са публикувани и препоръчани от OIV, при условие че бъдат приети спецификациите на използваните вещества (Международен кодекс на енологичните практики на OIV, параграфи 2.1.20 и 3.4.14). В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 и с член 9 от Регламент (ЕО) № 606/2009 тези резолюции ще имат правно действие в правото на Съюза.

               –С проекторезолюциите OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 и 17-623 се установяват методи за анализ. В съответствие с член 80, параграф 3, буква а) и член 80, параграф 5 от Регламент (ЕС) № 1308/2013 тези резолюции ще имат правно действие в правото на Съюза.

                  Както и преди, може да се очаква, че дневният ред на заседанието на общото събрание на OIV ще претърпи промени и че в него ще бъдат добавени допълнителни резолюции, които пораждат правно действие в правото на Съюза. За да се гарантира ефективността на работата на общото събрание при спазване на правилата на Договорите, Комисията своевременно ще допълва или изменя настоящото предложение, за да може Съветът да приеме позицията, която трябва да се заеме и по отношение на тези резолюции.

               3.Позиция, която трябва да се заеме от името на Съюза

               Проекторезолюциите, които ще бъдат подложени на гласуване на следващото общо събрание на OIV бяха широко обсъдени от научни и технически експерти от лозаро-винарския сектор. Те допринасят за международното хармонизиране на стандартите за вино и ще създадат рамка, която ще осигури лоялна конкуренция в търговията с продукти от лозаро-винарския сектор. Затова те следва да бъдат подкрепени.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на органа или страна по споразумението
                  1
               .

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.Приложение в конкретния случай

               Международната организация по лозата и виното (OIV) е междуправителствена организация с научно-технически характер, която развива дейност в областта на лозарството и винарството, напитките на винена основа, десертното грозде, сушеното грозде и други лозаро-винарски продукти. Целите на OIV са: i) да предоставя информация относно мерките, чрез които могат да бъдат взети под внимание въпросите, вълнуващи производителите, потребителите и другите участници в сектора на лозарството и лозаро-винарските продукти, ii) да подпомага другите международни организации, участващи в дейности по стандартизация, и iii) да спомага за международното хармонизиране на съществуващите практики и стандарти. Понастоящем в OIV членуват 46 държави, от които 20 са държави — членки на Съюза. ЕС не е член на OIV. От 20 октомври 2017 г. насам обаче OIV предостави на Съюза специалния статут, предвиден в член 4 от Процедурния правилник на OIV, като му даде възможност да участва в работата на комисиите, подкомисиите и експертните групи и да присъства на заседанията на общото събрание и на изпълнителния комитет.

               На равнището на ЕС съгласно Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти („Регламент за ООП“)
                  3
                някои от приетите и публикувани от OIV резолюции засягат правото на ЕС.

               В Регламента за ООП се предвиждат позовавания на OIV в следните разпоредби:

               -приетите и публикувани от OIV енологични практики, които Комисията трябва да вземе под внимание, когато разрешава такива практики (член 80, параграф 3, буква а) от Регламента за ООП);

               - същите енологични практики, когато се използват преди разрешаването им по член 80, параграф 3 от Регламента за ООП за производството на вина в трети държави (член 90, параграф 2 от Регламента за ООП);

               -някои спецификации за чистота и идентичност на веществата, използвани при енологичните практики, така че приетите и публикувани от OIV правила стават ipso facto задължителни по тези въпроси в рамките на ЕС (член 9 от Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета
                  4
                по отношение на категориите лозаро-винарски продукти, енологичните практики и приложимите ограничения);

               -някои приети и публикувани от OIV методи на анализ за определяне на състава на продуктите от лозаро-винарския сектор, на които трябва да се позове Комисията, освен ако те биха били неефективни или неподходящи с оглед на преследваната от Съюза цел (член 80, параграф 5 от Регламента за ООП).

               По аналогичен начин съгласно Регламент (ЕО) № 2870/2000 на Комисията от 19 декември 2000 г. относно определяне на референтни методи на Общността за анализ на спиртните напитки
                  5
                някои от приетите и публикувани от OIV резолюции засягат правото на ЕС. В член 3 от Регламент (ЕО) № 2870/2000 се предвижда позоваване на резолюциите на OIV, когато не са установени аналитични референтни методи на Общността за откриване и количествено определяне на веществата, съдържащи се в конкретна спиртна напитка.

               И накрая, в член 4 от Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти
                  6
                също се предвиждат позовавания на OIV. Съгласно тази разпоредба, при определяне на разрешените производствени процеси Комисията трябва да взема предвид препоръчаните и публикувани от OIV производствени процеси и да приема методи за анализ въз основа на съответните препоръчани и публикувани от OIV методи, освен ако те биха били неефективни или неподходящи с оглед на преследваната цел.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Предвиденият акт преследва цели и съдържа елементи в областта на селското стопанство. Тези елементи на предвидения акт са неразривно свързани, без никой от тях да е акцесорен по отношение на другия.

               Поради това материалноправното основание за предложеното решение е член 43 от ДФЕС.

               4.3.Заключение

               Правното основание на предложеното решение следва да бъде член 43 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Не е приложимо

               2018/0327 (NLE)

               Предложение за

               РЕШЕНИЕ НА СЪВЕТА

               относно позицията, която да се заеме от името на Европейския съюз в рамките на Международната организация по лозата и виното (OIV)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На следващото си общо събрание, което ще се проведе на 23 ноември 2018 г., Международната организация по лозата и виното (OIV) ще разгледа и евентуално ще приеме резолюции, които ще засегнат правото на Съюза. Съюзът не е член на OIV. На 20 октомври 2017 г. обаче OIV предостави на Съюза специалния статут, предвиден в член 4 от Процедурния правилник на OIV.

               (2)Членки на OIV са 20 държави членки. Тези държави членки имат възможност да предлагат изменения на проекторезолюциите на OIV и ще бъдат приканени да приемат някои от проекторезолюциите на OIV по време на следващото общо събрание на OIV на 23 ноември 2018 г.

               (3)Ето защо позицията на Съюза по отношение на тези резолюции във връзка с въпроси, попадащи в неговата компетентност, следва да бъде приета от Съвета и изразена на заседанията на OIV от членуващите в OIV държави членки, действащи съвместно в интерес на Съюза.

               (4)Съгласно Регламент (ЕС) № 1308/2013 на Европейския парламент и на Съвета
                  7
                и Регламент (ЕО) № 606/2009 на Комисията
                  8
                някои от приетите и публикувани от OIV резолюции засягат правото на Съюза.

               (5)В член 80, параграф 3, буква а) от Регламент (ЕС) № 1308/2013 се предвижда, че когато разрешава енологични практики, Комисията следва да взема под внимание енологичните практики и методите за анализ, препоръчани и публикувани от OIV.

               (6)В член 80, параграф 5 от Регламент (ЕС) № 1308/2013 се предвижда, че при определянето на методи за анализ с цел определяне на състава на продуктите от лозаро-винарския сектор Комисията трябва да използва за основа на тези методи всички подходящи методи, препоръчани и публикувани от OIV, освен ако те биха били неефективни или неподходящи с оглед на преследваната от Съюза цел.

               (7)В член 90, параграф 2 от Регламент (ЕС) № 1308/2013 се предвижда, че продуктите от лозаро-винарския сектор, внасяни в Съюза, трябва да бъдат произведени в съответствие с енологичните практики, разрешени от Съюза съгласно посочения регламент, или — преди да бъде предоставено такова разрешение — да бъдат произведени в съответствие с енологичните практики, препоръчани и публикувани от OIV.

               (8)В член 9 от Регламент (ЕО) № 606/2009 се предвижда, че когато няма определени от Комисията спецификации за чистота и идентичност на веществата, използвани при енологичните практики, се прилагат определените и публикувани от OIV спецификации.

               (9)С проекторезолюциите OENO-TECHNO 14-567B1, 14-567B2 и 14-567C веществата, използвани за производството на вино, се класифицират като добавки или технологични спомагателни вещества. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тези резолюции ще имат правно действие в правото на Съюза.

               (10)С проекторезолюциите OENO-SPECIF 15-573, 15-579, 16-603 и 16-604 се установяват спецификации за чистота и идентичност на веществата, използвани при енологичните практики. Тези енологични практики са публикувани и препоръчани от OIV, при условие че бъдат приети спецификациите на използваните вещества (Международен кодекс на енологичните практики на OIV, параграфи 2.1.20 и 3.4.14). В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 и с член 9 от Регламент (ЕО) № 606/2009 тези резолюции ще имат правно действие в правото на Съюза.

               (11)С проекторезолюциите OENO-SCMA 15-591A, 15-591B, 16-595, 16-597, 16-598, 16-599, 16-600, 16-606 и 17-623 се установяват методи за анализ. В съответствие с член 80, параграф 3, буква а) и член 80, параграф 5 от Регламент (ЕС) № 1308/2013 тези резолюции ще имат правно действие в правото на Съюза.

               (12)Тези проекторезолюции бяха широко обсъдени от технически и научни експерти от лозаро-винарския сектор. Те допринасят за международното хармонизиране на стандартите за вино и ще създадат рамка, която ще осигури лоялна конкуренция в търговията с продукти от лозаро-винарския сектор. Затова те следва да бъдат подкрепени.

               (13)За да се осигури необходимата гъвкавост по време на преговорите преди заседанието на общото събрание на OIV, членуващите в OIV държави членки следва да бъдат упълномощени да приемат изменения на тези резолюции, при условие че тези изменения не променят същността на резолюциите,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да бъде приета от името на Съюза на Общото събрание на OIV на 23 ноември 2018 г., е посочена в приложението и се изразява от членуващите в OIV държави членки, действащи съвместно в интерес на Съюза.

               Член 2

               1.Когато има вероятност позицията, посочена в член 1, да бъде засегната от нова научна или техническа информация, представена преди или по време на заседанията на OIV, членуващите в OIV държави членки поставят искане за отлагане на гласуването в общото събрание на OIV, докато бъде установена позицията на Съюза въз основа на новите елементи.

               2.След координация, по-специално на място, и без да е необходимо допълнително решение на Съвета за установяване на позицията на Съюза, членуващите в OIV държави членки, действащи съвместно в интерес на Съюза, може да се съгласят с изменения на посочените в приложението проекторезолюции, които изменения не променят същността на резолюциите.

               Член 3

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 64.

                     (2)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61 — 64.

                     (3)

                        ОВ L 347, 20.12.2013 г., стр. 671.

                     (4)

                        ОВ L 193, 24.7.2009 г., стр. 1.

                     (5)

                        ОВ L 333, 29.12.2000 г., стр. 20.

                     (6)

                        ОВ L 84, 20.3.2014 г., стр. 14–34.

                     (7)

                        Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (ОВ L 347, 20.12.2013 г., стр. 671).

                     (8)

                        Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 14.9.2018
            COM(2018) 626 final
            ПРИЛОЖЕНИЕ
            към
            предложение за РЕШЕНИЕ НА СЪВЕТА
            относно позицията, която да се заеме от името на Европейския съюз в рамките на Международната организация по лозата и виното (OIV)

               ПРИЛОЖЕНИЕ

               Държавите членки, действащи съвместно в интерес на Съюза, подкрепят на 7-ма стъпка единствено следните проекторезолюции, които подлежат на евентуално бъдещо преразглеждане предвид ново развитие, относно енологичните практики, спецификациите за чистота и идентичност на веществата, използвани при енологичните практики, и методите на анализ за определяне на състава на продуктите от лозаро-винарския сектор.

                        №

                        Референтен номер на резолюцията

                        Наименование

                        1

                        OENO-TECHNO 14-567B

                        Разграничение между добавки и технологични спомагателни вещества – част 2 (глутатион, CO2)

                        2

                        OENO-TECHNO 14-567C

                        Разграничение между добавки и технологични спомагателни вещества – част 3 (танини)

                        3

                        OENO-SPECIF 15-573

                        Определяне на хемицелулазната активност в ензимните препарати

                        4

                        OENO-SPECIF 16-603

                        Монография за инактивирани дрожди с гарантирани нива на глутатион

                        5

                        OENO-SPECIF 16-604

                        Преразглеждане на резолюция OENO 7/2007 относно енологичния въглерод

                        6

                        OENO-SPECIF 15-579

                        Монография за калиевия карбонат

                        7

                        OENO-SCMA 15-591A

                        Свободен серен диоксид — актуализиране на метода OIV-MA-AS323-04A

                        8

                        OENO-SCMA 15-591B

                        Общо количество серен диоксид — актуализиране на метода OIV-MA-AS323-04A

                        9

                        OENO-SCMA 16-595

                        Определяне на общото количество етанал във вината чрез високоефективна течна хроматография

                        10

                        OENO-SCMA 16-597

                        Изменение на метода за определяне на общата киселинност на оцета

                        11

                        OENO-SCMA 16-598

                        Определяне на L-млечна киселина във вина и мъст

                        12

                        OENO-SCMA 16-599

                        Определяне на L-ябълчна киселина във вина и мъст

                        13

                        OENO-SCMA 16-600

                        Определяне на D-глюкоза и D-фруктоза във вина и мъст

                        14

                        OENO-SCMA 16-606

                        Валидиране на анализа на летливи съединения във вината чрез газова хроматография (резолюция OENO-SCMA 14—553)

                        15

                        OENO-SCMA 16-623

                        Определяне на отделим 2,4,6-трихлороанизол от коркови тапи във виното